cyanic-selkie/wikianc huggingface dataset:
Suid-Afrikaanse militêre dekorasies: 1975-2003
Veldtogmedaljes
Suider-Afrika-medalje (1989), vir deelname aan militêre operasies buite die grense van Suid-Afrika en Suidwes-Afrika tussen 1976 en 1989, insluitend die 1987-1988 Angola-veldtog. 'n Agthoekige nikkelmedalje wat 'n jagluiperd uitbeeld. Die lint is geel met rooi randbane en 'n swart middelbaan verdeel deur 'n wit streep. Die medalje is gemunt uit die metaal van 'n Sowjettenk wat in Angola buitgemaak is.
Medaljes vir troue diens
De Wet-dekorasie (DWD) (1965-2003), vir 20 jaar diens in die Kommando's. Tot 1986 is die DWD slegs aan offisiere toegeken. 'n Gespe kon na 30 jaar diens bygevoeg word. 'n Silwer medalje wat genl Christiaan de Wet op sy perd uitbeeld. Dit hang aan 'n geel lint met groen en wit randstrepe en 'n blou middelbaan.
Medalje vir Troue Diens: Brons (1975-2003), vir 10 jaar diens. Tot 1993, is die medalje aan alle SAW-lede beskikbaar, maar daarna is dit tot Staande Maglede beperk. Dieselfde ontwerp as die goud- en silwerklasse, maar in brons. Die lint is bronskleurig met 'n donkergroen middelbaan.
Suid-Afrikaanse militêre dekorasies en medaljes
1975-2003
Toe Suid-Afrika in 1994 as 'n demokratiese staat herkonstitueer is, is die SA Weermag, die tuislandweermagte, en die twee bevrydingsleërs, uMkhonto we Sizwe en die Azanian People's Liberation Army, saamgesmelt om die Suid-Afrikaanse Nasionale Weermag te vorm. Die SANW het die SAW se dekorasies en medaljes oorgeneem, en dié van die tuislande het weggeval.
Musaion en Amfiteater UP
Die Musaion-ouditorium toon elemente van die Klein Brasiliaanse of Moderne Brasiliaanse styl en het 'n uitstekende akoestiek. In 1976 het die universiteit 'n meganiese-aksie pyporrel in die Musaion geïnstalleer wat bestaan ​​uit 2659 orrelpype, waarvan die hoogste 4.9 meter is.
NG gemeente Benoni-Oos
Stigting
Die gemeente is op 12 Oktober 1945 van twee moedergemeentes afgestig, naamlik Benoni en Benoni-Noord. Dit was 'n tyd van ongekende uitbreiding in die Transvaalse kerk. In daardie dekade (1940-'49) het die gemeentes in die Sinodale gebied, wat destyds Midde-Afrika ingesluit het, toegeneem van 121 tot 204 (8,3 per jaar) en in die daaropvolgende dekade tot 325 (12,1 per jaar). Die eerste diens is op 14 Oktober 1945 deur ds. J.L. Grobler, die konsulent, in die Marthinus Nel-gedenksaal gehou, by watter geleentheid die eerste kerkraadslede in hulle amp bevestig is. Die tekswoord by dié geleentheid was Hand. 14:23: “En hulle het in elke gemeente vir hulle deur opsteek van hande ouderlinge laat kies."
Davos
Volgens sy oppervlakte is Davos die grootste munisipaliteit in Graubünden en die tweede grootste in Switserland. Anders as byvoorbeeld in Duitsland of Oostenryk word geen besondere stadstatus aan groter nedersettings toegeken nie en enige munisipaliteit met meer as 10 000 inwoners vir statistiese doeleindes as stad gereken - so ook Davos.
Ekostelsel
Biotiese (lewende) komponente
Die biotiese afdeling bestaan uit twee basiese komponente.
Sekondêre verbruikers
Die sekondêre verbruikers is die predatore wat van herbivore (primêre verbruikers) en/of ander predatore lewe. Hulle is dus hoofsaaklik vleiseters. Sommige sekondêre verbruikers vang altyd hul eie lewende prooi. Hulle word karnivore genoem. Ander sekondêre verbruikers lewe weer hoofsaaklik van dooie diere, maar vang soms wanneer hulle baie honger is ook lewendige diere. Hierdie verbruikers is aasvreters. Voorbeelde is: leeus, wolwe, jakkalse, krokodille, aasvoëls, arende, valke, slange, akkedisse, spinnekoppe, en so voorts.
Van der Westhuizen
Familie Geskiedenis
Op 23 Maart 1677 het die Kaapse Beleidsraad land aan Pieter Jansz van der Westhuisen en Willem Schalck toegeken in die omgewing van Houtbaai om landbou in die omgewing te ontwikkel. Pieter Jansz van der Westhuisen stig die grootste plaas in Houtbaai genaamd Kronendal wat vooruitstrewende landbou in die Kaap ontwikkel en ontvang selfs 'n besoek van Simon van der Stel.
Francis Fukuyama
Werk
Hy poog om die verskillende vorms van kritiek te weerlê wat die filosowe soos Friedrich Nietzsche, Karl Marx en Jean-Jacques Rousseau geuiter het oor die liberale vryemark-demokrasie. Fukuyama beroep homself op die idees van die filosoof Alexandre Kojève. Opvallend is dat Kojève 'n heel ander visie op die werk van Georg Wilhelm Friedrich Hegel het as Karl Popper. Karl Popper noem in sy werk Open Society and Its Enemies (1945) vir Hegel saam met Marx en Plato as 'n vyand van die oop samelewing. Alexandre Kojève beskou egter vir Hegel as 'n voorstander van die liberale (oop) samelewing.
NG gemeente Witfield
Die NG gemeente Witfield is ’n gemeente van die Nederduitse Gereformeerde Kerk in die Oos-Randse stad Boksburg.
Tweede leraar
Hierdie keer moes Witfield langer wag voordat die vakature gevul is. 'n Volle jaar het verloop voordat daar weer 'n leraar verwelkom kon word. Gedurende dié periode het die kerkraad, met ds. W.P. Roux as konsulent, sewe beroepe sonder enige welslae uitgebring. Eers die agtste beroep het 'n geslaagde reaksie gehad, toe dit deur prop. R.R. van Wyk aangeneem is. Prop. Van Wyk het sy studies pas die vorige jaar aan die Kweekskool op Stellenbosch voltooi en het trouens vantevore in die gemeente gearbei. Op 28 April 1951 is ds. Van Wyk georden en kon hy sy werksaamhede as evangeliedienaar aanpak. Vir die gemeente sowel as die leraar was die ordening 'n besondere geleentheid: dit was die gemeente se tweede predikant en die leraar se eerste gemeente.
Vier Edel Waarhede
Die vier waarhede
Die waarhede is soos volg:
Himalaja
Riviere
Drie van die wêreld se grootste riviere ontspring in die Himalaja: Brahmaputra, Ganges en Indus. Die massiewe Himalaja-bergreeks strek in 'n halfmaan oor 'n gebied van 3 250 km tussen die bolope van die Indus- en Brahmaputrariviere in Indië.
Meru
Geografies
Die Sanskrit geskrif Suryasiddhanta noem dat die berg Meru in "die middel van die Aarde" (bhurva-madhya) lê, in die land van die Jambunad (Jambudvip). Volgens Narpatijayacharyā, ’n 9de-eeuse teks wat geskoei is op die meestal ongepubliseerde werk van Yāmal Tantr, word gesê "Su-meru lê in die middel van die Aarde, maar word nie daar gesien nie."
FIFA Sokker-Wêreldbekertoernooi in 1942
Op 13 Augustus 1936 stel Nazi-Duitsland hulself as kandidaat beskikbaar om die toernooi aan te bied tydens FIFA se 23ste kongres in Berlyn. Aansluitend het Brasilië hulself beskikbaar gestel. Die toernooi is egter afgelas voordat dit aan een van die twee lande toegewys is. In Junie 1939 stel Argentinië hulself ook beskikbaar.
As gevolg van die oorlog is daar ook nie 'n toernooi in 1946 aangebied nie. Die volgende FIFA Sokker-Wêreldbekertoernooi is in 1950 in Brasilië aangebied.
Cobh
Sommige besienswaardighede, soos Titanic Experience en die historiese toer op die spore van dié befaamde White Star Line-skip, fokus op die Titanic. Die historiese White Star Line-hawehoof is tans in verval, maar kan nog besigtig word.
Geskiedenis
In die volgende dekades is Cobh se naam verbind met groot skepe, luukse plesierbote en seeavonture. As Ierland se mees strategies geleë seehawe het die meeste skepe, wat Ierse emigrante na oorsese bestemmings geneem het, van hier vertrek. Van die beraamde ses miljoen Iere, wat tussen 1848 en 1950 na Noord-Amerika en ander lande geëmigreer het, het 2,5 miljoen in Cobh aan boord van hul emigrasieskepe gegaan. Maar ook mense, wat na die Australiese strafkolonies gedeporteer is, het van hier vertrek. Cobh se maritieme geskiedenis strek van die tydperk van seilskepe tot die goue jare van stoomskepe en uiteindelik tot die huidige tydperk van moderne dieselaangedrewe seevoertuie.
St Colman's Cathedral
Die katedraal se klokkespel is die enigste van sy soort in die Republiek van Ierland en met 49 klokke ook een van die grootste klokkespele op die Britse Eilande. Die klokke word elke vyftien minute deur 'n outomatiese stelsel geslaan en lui ook tydens kerk- en begrafnisdienste, huwelike en ter gelentheid van besondere gebeurtenisse. Die klokkespel word daarnaas op Sondagnamiddae gespeel.
Leer (toestel)
Rigiede lere kan rond gedra word, maar word soms permanent geïnstalleer, soos in swembaddens of teen torings en stapelbeddens. Nie-permanente lere word teen voorwerpe gestut, of kan vrystaande gebruik word. Sommige lere kan verleng of opgevou word, wat dit makliker maak om hulle op te slaan en weg te bêre.
Seksueel oordraagbare infeksie
Dit is belangrik om te onthou dat ander SOI's soos sifilis en vaginale sproei iemand se kans verhoog om MIV te kry of dit aan ander oor te dra. Mense met SOI's moet dus verkieslik so gou moontlik behandel word, en indien moontlik vir MIV getoets word en berading ontvang. Dit kan by alle primêregesondheidsorgklinieke en -sentrums gedoen word.
Voorkoming
Die mees effektiewe manier om seksuele oordrag van SOI’s te voorkom, is om kontak met liggaamsdele of vloeistowwe te vermy wat tot oordrag vanaf ’n geïnfekteerde persoon kan lei. Nie alle seksuele aktiwiteite behels kontak nie: kuberseks, foonseks of masturbasie is alles metodes waar kontak vermy word. Die behoorlike gebruik van kondome verminder kontak en risiko. Alhoewel ’n kondoom blootstelling effektief beperk, is dit wel moontlik dat siekteoordrag met ’n kondoom kan plaasvind.
Voedselweb
'n Voedselweb word gevorm wanneer 'n groot en dikwels saamgestelde en ingewikkelde aantal voedselkettings ineengestrengel raak. Geïsoleerde voedselkettings kom nooit in die natuur voor nie.
Herman Teirlinck
Literêre loopbaan
Intussen het hy voortgegaan met sy skryfwerk, soos sy Johan Doxa, `Vier herinneringen aan een Brabantschen Gothieker’ en De lemen torens in 1917 en Nieuwe Uilenspiegel in 1922. Van 1910 tot 1936 was hy onderwyser in Nederlands aan die Stedelijke Jongensnormaalschool in Brussel. Van 1925 tot 1938 doseer hy Nederlands aan die Akademie voor Schone Kunsten in Antwerpen en van 1928 tot 1936 aan die Stedelijke Meisjesnormaalschool in Brussel.
Vlaamse letterkunde
Middeleeuse Vlaamse letterkunde
Die vroegste bestaande fragmente van die epos van Reinard die Vos is in Latyn geskryf deur Vlaamse priesters, en in omstreeks 1250 is die eerste deel van 'n baie belangrike weergawe in Nederlands, getiteld Reinard die Vos (of bloot "Reynard"),  geskryf deur Willem die Madoc maecte. In die werk volg die skrywer vir Pierre de Saint-Cloud, maar nie te nougeset nie; en dus is hy is die eerste werklik bewonderenswaardige skrywer waarmee ons in die Nederlandse letterkunde te doen het. Die tweede deel is bygevoeg deur 'n ander digter, Aernout, van wie ons ook min weet.
W.E.G. Louw
Loopbaan as akademikus en in die koerantbedryf
Vanaf Januarie 1967 tot einde 1978 is hy professor in die Nederlandse letterkunde aan die Universiteit van Stellenbosch, waar hy vir W.J. du P. Erlank (Eitemal) in hierdie kapasiteit opvolg en in 1979 is hy besoekende professor in Afrikaans aan die Universiteit van Kaapstad. Steeds gaan hy voort om gereelde toneelresensies vir Die Burger te skryf. Hy vestig hom in hierdie tyd eers in ’n huis op Stellenbosch en later op ’n plasie tussen wingerde en olyfbome langs die Strand-pad naby Stellenbosch, wat hy Sondraai noem.
Poësie
Reeds op skool in 1929 verskyn eers Engelse en later ook Afrikaanse gedigte van hom in die skoolblad, The South African College School Magazine, en hy is ook vir ’n ruk op die redaksie van hierdie blad. Op universiteit publiseer hy gereeld in Kwartaalblad van die Universiteit van Kaapstad en later ook in ander tydskrifte soos Die Huisgenoot. Met sy digbundel Die ryke dwaas (gedigte geskryf tussen sy sestiende en twintigste jaar en self uitgegee) lei hy die belangrike Dertiger-beweging in die Afrikaanse poësie in en lewer verse wat verrassend nuut is in Afrikaans. In hierdie poësie word weggebreek van die nasionalistiese verse van sy voorgangers en word die belydenisvers, die persoonlike ervaring en die “geding-met-God” in bewoë toon en gevleuelde taalgebruik vooropgestel. Die natuur word ook meer persoonlik ervaar, eerder as in diens van ’n nasionalistiese of godsdiensbelewing. Hierin vind hy aansluiting by die Nederlandse Tagtigers en die Engelse en Duitse romantiese poësie. Die titel weerspieël die paradoks van die jong man wat eers met kinderlike helderheid die lewe en selfs die goddelike wonder in sy lewenspassie ervaar, maar met groter insig van die volwassenheid voel hoedat alles minder eksak word en hy vind dat die erkenning en rus in God al verder wyk. So verloor die dwaas sy gewaande helderheid, maar word tog ryker aan menslikheid. Waar die bundel by bekendstelling vars aandoen in veral sy tematiek en openhartige belydenis, deurstaan die talle sierwoorde en soms oordrewe romantiek van baie verse nie die toets van die tyd nie. Enkele eenvoudiger verse in hierdie bundel word baie bekend, waaronder die treffende sonnet Ek sal opstaan, na aanleiding van die gelykenis van die verlore seun, en Vaalvalk, ’n stemmingsbeeld waarin die valk in sy beweging geassosieer word met die weemoedige wals. Ou Flenterkatiera sluit aan by die volksvers in sy uitbeelding van ’n skaapwagter wat snags sy eensaamheid slegs met sy musiek en dop kan trotseer. Stil aand is ’n mooi liefdesgedig, terwyl Naglied die teleurgestelde minnaar uitbeeld wat in die koue voor sy slapende geliefde se venster staan net om naby aan haar te kan wees. Die ryke dwaas word in 1934 met die Hertzogprys vir poësie bekroon. Die Letterkundige Kommissie het hom in hierdie jaar vir alleenbekroning aanbeveel, maar hy deel die prys met Totius en C. Louis Leipoldt. In ’n tweede druk in 1935 laat Louw sommige van die jeugverse weg, verander die chronologie van die bundel en voeg ander verse by.
Vlaamse letterkunde
Hereniging en 'n hernieude skeuring
Jan Renier Snieders (1812–1888) het romans geskryf wat handel oor Noord-Brabant; sy broer, August Snieders (1825–1904), het begin met die skryf van historiese romans in die styl van Conscience, maar sy latere romans is satires van die samelewing van daardie era. Meer oorspronklike talent is vertoon deur Anton Bergmann (1835–1874), wat onder die skuilnaam Tony titels soos o.a. Ernest Staas, Advocaat geskryf het, wat die twintigste letterkundige prys in 1874 verwerf het. In dieselfde jaar het die Novellen deur die susters Rosalie Loveling (1834–1875) en Virginie Loveling (1836–1923) verskyn. Hierdie eenvoudige en aangrypende verhale is gevolg deur 'n tweede bundel in 1876. Die susters het in 1870 'n bundel gedigte gepubliseer. Virginie Loveling se fyn en presiese waarnemingsvermoë het haar spoedig een van die voorste Vlaamse romanskrywers gemaak. Haar politieke sketse, getiteld "In onze Vlaamsche gewesten" (1877), is onder die skuilnaam W. G. E. Walter gepubliseer. Sophie (1885), Een dure Eed (1892) en Het Land der Verbeelding (1896) is van haar bekendste latere werke. Reimond Stijns (1850–1905) en Isidoor Teirlinck (1851–1934) het in samewerking een van die gewildste romans getiteld "Arm Vlaanderen" (1884) geskryf, asook enkele ander, maar daarna afsonderlik geskryf. Cyriel Buysse, 'n neef van Virginie Loveling, was 'n dissipel van Émile Zola. Het Recht van den Sterkste (1893) bied 'n blik op die rondloperlewe in Vlaandere; Schoppenboer (1898) handel oor die moeilike lewe van 'n lyfeiene; en Sursum corda (1895) beskryf die engheid en godsdienstigheid van die dorpslewe.
Daar moet ook melding gemaak word van die geskiedenis van Gent (Gent van den vroegsten Tijd tot heden, 1882-1889) deur Frans de Potter (1834-1904), en van die kunskritiek deur Max Rooses (1839–1914), die kurator van die Plantin-Moretus Museum in Antwerpen, en ook van Julius Sabbe (1846–1910).
Robert Brown (botanis)
Dood
Brown sterf op 17 Dean Street, Soho Square in Londen, op 10 Junie 1858. Hy is begrawe in Kensal Green Cemetery in Londen.
Sukkulensie-indeks
Dit is gedefinieerd as
Sabierivier
Die naam van die rivier is afgelei van die Sjangaanwoord uluSaba wat 'gevreesde rivier' beteken na aanleiding van die baie krokodille wat eens in die rivier gewoon het.
Jonathan Safran Foer
Biografie
Jonathan is een van die meer omstrede skrywers van ons era. Nie vir die inhoud van sy skryfwerke nie, maar eerder aangesien sy skrywes polarisasie by sy lesers aanwakker: sommige kritici en aanhangers beskou hom as 'n genie, terwyl ander hom as 'n prulskrywer beskryf. Die oorspronklike vrystelling van sy eerste roman, Everything Is Illuminated, het egter oorweldigende lof ontvang – nie net van erkende publikasies nie, maar ook hooggeagde skrywers soos John Updike, Salman Rushdie en Isabel Allende.
Sally Kellerman
Sally Kellerman (2 Junie 1937-24 Februarie 2022) was 'n Amerikaanse aktrise. Sy was bekend vir haar rolle in die rolprente MASH (1970), A Little Romance (1979), Back to School (1986), en Ready to Wear (1994).
Samsung SGH-E250
Werkverrigting
Volgens die Mkhoj advertensie agentskap, is die Samsung SGH-E250 amptelik, soos op 12 Julie 2009, die selfoon wat die meeste vir mobiele internet in Suid-Afrika gebruik word. Die persentasie staan 9.16% sterk.
Charles Bukowski
Henry Charles Bukowski, gebore Heinrich Karl Bukowski, 16 Augustus 1920 – 9 Maart 1994) was 'n Duits-Amerikaanse digter, romanskrywer en kortverhaalskrywer.
Sy skryfwerk is beïnvloed deur die sosiale, kulturele en ekonomiese atmosfeer van sy tuisstad Los Angeles. Sy werk spreek die gewone lewens van arm Amerikaners aan, en fokus op die aktiwiteit van skryf, drank, verhoudings met vroue en die sleuraard van werk. Bukowski het duisende gedigte, honderde kortverhale en ses romans geskryf en uiteindelik meer as 60 boeke gepubliseer. Die FBI het 'n lêer oor hom gehou as gevolg van sy rubriek Notes of a Dirty Old Man in die LA ondergrondse koerant Open City.
Bukowski het baie gepubliseer in klein literêre tydskrifte met klein oplae wat begin in die vroeë veertigerjare en voortgegaan het tot in die vroeë negentigerjare. Soos een resensent opgemerk het, “... was Bukowski danksy sy manewales en doelbewuste naroptredes, die koning van die ondergrond en die toonbeeld van die kleintjies in die daaropvolgende dekades, beklemtoon deur sy lojaliteit teenoor die klein publikasieredakteurs wat sy werk en sy teenwoordigheid in nuwe ondernemings soos die New York Quarterly, Chiron Review of Slipstream gekonsolideer.” Sommige van hierdie werke sluit in Poems Written Before Jumping Out of an 8 Story Window, uitgegee deur sy vriend en mededigter Charles Potts, en meer bekende werke soos Burning in Water, Drowning in Flame. Hierdie gedigte en verhale is later deur John Martin se Black Sparrow Press (nou HarperCollins / Ecco Press) gepubliseer as versamelde bundels van sy werk.
Suid-Afrikaanse Koronavirus-variant
Mutasies
Een van hierdie mutasies, die N501Y-mutasie ('n verandering van asparagien (N) na tirosien (Y) in aminosuurposisie 501), is ook in die Verenigde Koninkryk-variant opgespoor. Die ander twee mutasies wat in die Suid-Afrikaanse variant voorkom, word nie in die Britse variant aangetref nie. Die Suid-Afrikaanse variant het ook nie dieselfde ander mutasie as die Britse variant nie.
Ontwyking van entstowwe
Op 6 Februarie 2021 berig The Financial Times dat voorlopige proefdata uit 'n studie wat deur die Universiteit van die Witwatersrand in samewerking met die Universiteit van Oxford gedoen is, 'n verminderde doeltreffendheid toon van die Oxford-AstraZeneca COVID-19-entstof teen die 501.V2-variant. Die studie het bevind dat die AZD1222-entstof in 'n steekproefgrootte van 2 000 slegs "minimale beskerming" gebied het teen COVID-19, behalwe in die ernstigste gevalle. Op 7 Februarie 2021 het die Minister van Gesondheid van Suid-Afrika die beplande ontplooiing van ongeveer 1 miljoen dosisse van die entstof opgeskort terwyl hulle die gegewens ondersoek het en gewag het op advies oor hoe om voort te gaan.
Leer (stad)
Leer het oorspronklik aan die Leda-rivier ontstaan, maar het geleidelik na die oewers van die Eems-rivier uitgebrei. As gevolg hiervan kan die stad deur skepe per see bereik word. Dit is per spoor en snelweg aan Groningen (in Nederland), Emden, Bremen en die Suide (Rheine en die industriële Ruhrgebied) verbind.
Lys van Suid-Afrikaanse musiekgroepe
Hier volg 'n alfabetiese lys van Suid-Afrikaanse musiekgroepe.
Vlag van Libanon
Geskiedenis
Deur die geskiedenis van Libanon het die land, of ten minste die streek, die vlag aangeneem van die besetter (Mameluk, Ottomaanse Ryk).
Cassis
Geskiedenis
In die Romeinse tydperk was Cassis 'n klein vissersdorp wat volgens argeologiese opgrawings ook handelsbetrekkinge met Noord-Afrika en die Levant onderhou het. duimnael|links|350px|'n Uitsig oor Cassis met sy kenmerkende calanques Tussen die 5de en 10de eeu het die castrum, 'n versterkte dorp, 'n skuilplek tydens barbare-invalle gebied. Die castrum het in 1223 die besit van die Seigneurie des Baux de Provence geword. Cassis is in die 15de eeu aan die grawe van Provence en later aan die biskoppe van Marseille afgestaan wat die gebied tot by die Franse Rewolusie in 1789 geregeer het.
Donald Crisp
Donald Crisp (27 Julie 1882 – 25 Mei 1974) was 'n Engelse akteur, regisseur, en skrywer. Hy was bekend vir sy rolle in die rolprente Broken Blossoms (1919), Jezebel (1938), Wuthering Heights (1939), en How Green Was My Valley (1941).
Wêrelderfenisgebiede in Suid-Afrika
iSimangaliso-vleilandpark
Die St. Lucia-gebied bestaan uit dertien beskermde gebiede met 'n totale omvang van 234 566 hektaar. Die gebied is die grootste riviermondingstelsel in Afrika en sluit die mees suidelike voorkoms van koraalriwwe aan die vasteland in. Sommige van die natuurlike kenmerke van die vleilande is: die groot aantal skilpaaie wat op die strande broei, die migrasie van walvisse, dolfyne en walvishaaie langs die kus en reuse getalle watervoëls. Die park spog ook met 'n besondere biodiversiteit wat sowat 521 voëlsoorte insluit.
uKhahlamba-Drakensbergpark
Daar is ook talle grotte en rotsskuilings met die grootste en mees gekonsentreerde groep tekeninge in Afrika, suid van die Sahara. Dié skilderye is oor 'n tydperk van 4000 jaar deur die San gemaak. Die rotstekeninge is uitstaande wat gehalte en verskeidenheid van onderwerpe en die uitbeelding van mense en diere betref. Dit verteenwoordig die geestelike lewe van die San, wat nie meer in die gebied woon nie.
ǂKhomani
Die ǂKhomani kulturele landskap is in die Kalahari Gemsbok Nasionale Park binne die Kgalagadi-vredespark op die grens tussen Suid-Afrika en Botswana geleë.
Gdynia
Gdynia (Pools:, Duits: Gdingen, 1939–1945 Gotenhafen, Kasjoebies: Gdiniô) is 'n Poolse hawestad in die woiwodskap Pommere. Dit het 'n bevolking van 247 799 in 2014 gehad.
Phnom Kulen
Geografie
Die bergreeks is uit sandsteen gevorm. In die tyd van die Khmer-ryk was dit ’n belangrike steengroef; die belangrikste steengroewe is in die suidoostelike hoek van die massief. Die Phnom Kulen Nasionale Park is ’n beskermde gebied. Die doel daarvan is om die natuurlike eienskappe van die berge, soos ’n paar beroemde watervalle, te beskerm.
Beskrywing
200px|links|duimnael|’n Waterval op Phnom Kulen.
Vir Kambodjane is dit die geboorteplek van die antieke Khmer-ryk, want dit was hier waar koning Jayavarman II die land in 804 onafhanklik van Java verklaar het. Hy het ook die Devaraja-kultus van die konings begin. Of dié Java die hedendaagse Java was of dalk die koninkryk Champa, is onseker, asook die legende dat die koning in Java aangehou is vir ’n losprys. In die tyd van die Khmer-ryk was die bergreeks bekend as Mahendraparvata (die Berg van die Groot Indra).
NG gemeente Fordsburg
Ramp
Op Woensdagmiddag 19 Februarie 1896 het in Braamfontein, nie ver van Fordsburg nie, ’n verskriklike ontploffing gebeur. Later is vasgestel dat treinwaens vol dinamiet, bestem vir die myne, drie dae lank in die son op die stasie gestaan het en dat dit tot die geweldige ontploffing aanleiding gegee het. ’n Gat van by die vier verdiepings diep is in die grond uitgehol. Huise op Vrededorp, Fordsburg en oral omheen is in puin gelê en ander erg beskadig.
Eerste kerk herbou
Soos soveel ander geboue was die nuwe kerk op Fordsburg in puin. Net twee maande gelede is dit in gebruik geneem, maar nou het daarvan net die mure oorgebly. Een gewel was tot op die helfte weggeslaan. Die deure en vensters was verbrysel en die dak ingedruk binne die mure in. Die lidmate kon min doen om dit te help herstel, want hulle was self in ellende gedompel en moes hulle toespits op die herstel van hulle eie blyplek. Boonop was die meeste van hulle arm. ’n Tent is by die plek opgeslaan en daar is bidure gehou. Talle het om voorbidding kom vra. Mense was oral besig om na hulle dierbares te soek. Huise is in hospitale verander.
Fordsburg weier afstigting
Twee jaar later, toe Fordsburg sy verpligting teenoor Vrededorp nagekom het, dring die Ringskommissie aan dat die kerkraad ten minste ’n hulpprediker vir Brixton moet aanstel. Uiteindelik slaag hy in Maart 1931 om die diens van prop. D.S. Lubbe te bekom, maar toe hy ’n maand of wat later vertrek, besluit die kerkraad “om vir eers nie weer ’n hulpprediker te bekom nie” (Kerkraadsnotule, Mei 1931). So duur die toestand meer as twee jaar voort totdat ouderling P.C.N. Jooste in die kerkraadsvergadering van Oktober 1933 opstaan en die mening lug “dat die gemeente te groot geword het vir een predikant. . . en dat die tyd aangebreek het om ’n deel van die gemeente af te stig of ’n hulpprediker te verkry” (Kerkraadsnotule, Oktober 1933).
Kerkgebou ook uit Fordsburg na Mayfair
Waarskynlik die grootste gebeurtenis tydens ds. Louw se dienstyd is die bou van ’n nuwe kerkgebou in Mayfair, naasaan die saal en pastorie. Reeds voor 1920 het die kerkraad begin bekommerd raad raak oor die “snel-toenemende Indiër-indringing” in Fordsburg. Die eerste stap om die middelpunt van die gemeente uit Fordsburg te verskuif, was die bou van die pastorie en saal in Mayfair in 1929, maar toe die ou kerkgebou in die jare dertig reeds “aan alle kante deur die Asiaat ingesluit was”, het dit ’n dringende saak geword.
Omdat daar nog skuld van sowat £2 000 op die nuwe geboue in Mayfair gerus het, het die kerkraad in Junie 1934 besluit om eers te wag met ’n voorstel van ’n ouderling dat die kerkgebou verskuif word, tot dié skuld gedelg is. In Oktober 1937 is die saak weer op ’n kerkraadsvergadering geopper en dié keer benoem hy ’n kommissie om die saak deeglik te ondersoek. In dié tyd is ds. Pauw oorlede en hoewel die kommissie in 1938 aanbeveel het dat die kerk op ’n oop stuk grond in Mayfair gebou moes word, het die kerkraad besluit om te wag totdat die volgende predikant eers bevestig was.
Ds. Louw was pas bevestig toe die kerkraad ’n boufonds in die lewe roep en die gemeente alles in die stryd begin werp om dit. Eers moes die gemeente egter sy kerkgebou in Fordsburg verkoop. Dié transaksie, waarby die ou pastorie ingesluit was, het uiteindelik £5 000 opgelewer, maar dit het die leraar en kerkraad heelwat hoofbrekens besorg. Toe die Uitvoerende Raad van die Zuid-Afrikaansche Republiek op 31 Mei 1895 grond aan Langlaagte skenk met die oog op die oprigting van kerklike geboue in Fordsburg, was dit met die voorwaarde dat, indien dit later ongeskik sou blyk te wees, die kerkraad dit sou kon verkoop, mits die opbrengs bestee sou word aan die bou van ’n kerk in die “standsdorp” waar die vorige kerk gestaan het, wat dus die moontlikheid van ’n verskuiwing na Mayfair uitgesluit het.
Hasso von Manteuffel
Na die oorlog is hy verkies tot die Bundestag (Wes-Duitse wetgewer) en was die woordvoerder oor verdediging vir die Vrye Demokratiese Party. Hy was 'n voorstander van Duitse herbewapening en was verantwoordelik vir die vestiging van die nuwe naam vir die Duitse weermag na die Tweede Wêreldoorlog, die Bundeswehr.
Everest
Opwaarts na die Kruin
Everest se kruin kan deur twee hoofroetes bereik word – een teen die noordelike hang van die berg, en die ander teen die suidelike hang.
Die finale aanpassingsproses begin nadat klimmers een van die twee basiskampe bereik het (afhangende van watter roete hulle na die piek wil volg). Die basiskampe lê albei op 'n hoogte van net oor die 5000 m, met die noordelike basiskamp in Tibet en die suidelike basiskamp in Nepal. Hierdie akklimatiseringsproses kan 4 tot 6 weke duur voordat 'n klimmer gereed is om die kruin aan te durf.
Naby die berg se kruin raak die lug te dun vir die menslike liggaam om behoorlik te funksioneer, met slegs ongeveer 30% van die suurstofinhoud wat jy op seevlak sou hê. Die meerderheid bergklimmers kan nie die kruin sonder ekstra suurstof, wat in silinders op hulle rûe gedra word, bereik nie.
BTW
Vanaf 30 September 1991 word Belasting op Toegevoegde Waarde (BTW) in Suid-Afrika gehef.
Everest
Kommersiële ekspedisies
Meer onlangs, op 18 April 2014, sterf 16 Nepalese gidse in 'n sneeustorting in die Khumbu Icefall, net bo die suidelike basiskamp van Everest.
BTW
Twee metodes om BTW op opgawevorm te bereken:
Voedselketting
Die meeste voedselkettings begin by 'n groen plant, wat al sy nodige voedsel deur fotosintese uit anorganiese stowwe opbou. 'n Ekostelse l is 'n onderdeel van die biosfeer, die deel van die aardbol wat deur lewende wesens bewoon word.
Produseerders vorm die eerste trofiese vlak, primêre verbruikers die tweede vlak, sekondêre verbruikers die derde vlak en die ontbinders die laaste trofiese. Die klassifikasie volgens die trofiese vlak slegs funksioneel en nie volgens soorte organismes nie.
Wasagtige broodboom
Die boom se FSA-nommer is 14.12. In Engels staan die boom as die Waxen cycad bekend.
Harald V van Noorweë
Funksies as staatshoof
As die formele opperbevelhebber van die Noorse weermag handhaaf die koning daarnaas ook nou bande met die hoogste offisiere van die leër, die lugmag en die vloot. Harald V het self 'n militêre opleiding as offisier ontvang. As die opperhoof van die Evangelies-Lutherse Staatskerk van Noorweë het die koning ook noue bande met die biskoppe en kerkleiers van die land.
Gesondheid
Op 1 Desember 2003 het die koningshuis die publiek daarvan in kennis gestel dat koning Harald V blaaskanker opgedoen het. Op 8 Desember het hy 'n operasie in die Noorse Radiumhospitaal ondergaan. Kroonprins Haakon het tussentyds die funksie van staatshoof van Noorweë uitgevoer. Op 13 April 2004 het die koning sy ampspligte weer self uitgevoer.
Franche-Comté
Geskiedenis
Tydens die Franse Revolusie word die provinsie Franche-Comté verdeel in drie départements : Jura, Doubs en Haute-Saône. Belfort is aan Haut-Rhin hertoegeken. Tydens die Frans-Duitse Oorlog van 1870 weerstaan die dorp, verdedig deur Kolonel Denfert-Rochereau, die Duitse beleëring. Die dorp open nie die stadhekke tot 16 Februarie 1871 nie en toe slegs in opdrag van die Franse regering, 'n paar weke na die ondertekening van die amptelike skietstilstand op 28 Januarie 1871. Die weerstand laat toe dat die dorp Frans bly na die anneksasie van Elsas Moselle. Sedert hierdie datum het die versterkings van die gebied (Frans: les Fortifications de l'Est) 'n belangrike rol by die verdediging van die Trouée de Belfort (die "Poort van Belfort"), die stad Besançon en die roetes na die buurlande gespeel.
Curitiba
Curitiba is een van die vinnigste groeiende metropolitaanse gebiede in die land. Die stad, wat in 1693 gestig is, bestaan uit 'n funksionele middestad met wolkekrabbers wat deur woonbuurte en nywerheidsgebiede omring word. Curitiba word danksy sy moderne en doeltreffende openbare vervoerstelsel, toekomsgerigte stadsbeplanning en hoë lewensgehalte as 'n modelstad vir ander Derde-Wêreld-metropole beskou. Ter geleentheid van die Verenigde Nasies se Wêreld-Habitat-Dag in Bonn is op 6 Oktober 1997 die World Habitat Award aan Curitiba toegeken. Curitiba se Estádio Vila Capanema is tydens die FIFA Sokker-Wêreldbekertoernooi in 1950 vir wedstryde ingespan, terwyl tydens die FIFA Sokker-Wêreldbekertoernooi in 2014 van die Arena da Baixada gebruik gemaak is.
Guus Hiddink
Guus Hiddink (gebore op 8 November 1946 in Varsseveld) is 'n Nederlandse sokkerafrigter. Hy staan as een van die beste sokkerafrigters ter wêreld bekend. Hy het die Champions League in 1988 gewen met PSV Eindhoven en het met die Nederlandse, Suid-Koreaanse, Australiese en Russiese nasionale sokkerspanne baie suksesse tydens die Wêreldkampioenskappe en Europese kampioenskappe behaal.
Fenisiese alfabet
Die Fenisiese alfabet, ook die Proto-Kanaänitiese alfabet genoem vir inskripsies voor omstreeks 1050 v.C., is ’n konsonantale alfabet, of abjad. Dit het dus geen klinkers nie. Dit is gebruik vir die skryf van Fenisies, ’n Noord-Semitiese taal wat deur die Fenisiërs gepraat is.
Ochnaceae
Boom Spesies
Van die Suid-Afrikaanse spesies is:
Schedar
Eienskappe
Schedar is hoofsaaklik in die Noordelike Halfrond sigbaar, hoewel dit so ver suid as Perth, Australië, en Santiago, Chili, gesien kan word, al is dit net bo die horison.
Stephen Critchlow
Stephen Critchlow (gebore 16 November 1966 – 19 September 2021) was 'n Engelse akteur. Hy was bekend vir sy rolle in die rolprent Churchill: The Hollywood Years (2004) en in die televisiereeks Skins (2007).
Klipriviersberg (plaas)
In sy verkorte vorm, Kliprivier, was dit die naam van een van die twee wyke van die Zuid-Afrikaansche Republiek (ZAR) waarop die Goudstad ontstaan het. Kliprivier het onder die distrik Heidelberg geval en die wyk Witwatersrand onder die distrik Pretoria. Die plaas Klipriviersberg het gegrens aan die plase Doornfontein (noord), Elandsfontein (oos), Palmietfontein (suid), Rietvlei (suidwes) en Turffontein (wes).
Agtergrond
Tydens die aanvanklike vestiging van Voortrekkers uit die Kaapkolonie in Transvaal is mans bo 16 toegelaat om by die owerheid om twee plase van hul keuse aansoek te doen. Die baie spruite en vrugbare grond het die aanlê van plase op die Witwatersrand aanloklik gemaak vir dié nedersetters, maar weens die koue winters waartydens die gras doodgeryp het, het die gebruik bestaan om ’n tweede plaas in die warmer streke uit te soek. So het die meeste Boere teen die 1880's elk twee plase besit: ’n somerplaas op die hoëveld (Witwatersrand) en ’n winterplaas in die laeveld.
Die uitsluitlik landelike gemeenskap op die Rand het tot 1886 'n selfversorgende bestaan gevoer. Van 1868 tot 1869 het die Duitse ontdekkingsreisiger Karl Mauch meermale oor die Rand gereis en die volgende beskrywing gegee: "Langs die pad staan netjiese, dikwels groot, plaashuise met ’n tuin langsaan wat omsluit is deur ’n heining bestaande uit vyebome, granate of kwepers waarin perskes, appelkose, appels, pere en druiwe geplant is en verskillende groentes gekweek word, bv. aartappels, patats en pampoene. Waatlemoene en tabak word ook verbou. Waar geen groot inheemse bome gevind word om skaduwee te verskaf nie, word moerbei- en seringbome geplant asook die Australiese bloekomboom en voor die huis ook ’n paar struike . . . Direk langs die vinnigvloeiende stroompies is die beste grond vir graanplante soos koring, mielies, ens.; agter die huis of langsaan staan die beeskrale wat omring word deur ’n klipmuur of ’n paar doringstruike."
NG gemeente Keetmanshoop
duimnael|250px|Ds. S.P. Fouché en sy gesin. Hy was leraar hier van 1931 tot hy sy emeritaat aanvaar het in 1937. Hy is oorlede op [[4 Maart 1945.]]
Pedro Armendáriz
Pedro Armendáriz (9 Mei 1912 – 18 Junie 1963) was 'n Amerikaanse akteur en vervaardiger. Hy was bekend vir sy rolle in die rolprente The Pearl (1947), Fort Apache (1948), 3 Godfathers (1948), en From Russia with Love (1963).
Ernst Busch (veldmaarskalk)
Teen Oktober 1943 het Busch die toprang van veldmaarskalk beklee, en was hy die bevelvoerder van die Sentrale Leërgroep. Hy is in Junie 1944 ontslaan ná die ineenstorting van sy bevel tydens Operasie Bagration van die Sowjetse Rooi Leër. Hy was in die laaste maande van die oorlog die bevelvoerder van Noordwestelike Leërgroep en sterf as 'n krygsgevangene in Engeland.
NG gemeente Hopefield
Agtergrond
Op 26 September 1844 dien 'n memorandum van J. van Renen en 87 medeondertekenaars voor die Ring van Tulbagh waarin hulle vra vir die bou van 'n kerk "aan zogenaamde Uitspanplaats genaamd de Orangefontein". Dié voorgestelde ligging vir 'n kerk was in die distrik Groenekloof en 'n gedeelte van "Zwartland en Saldanha Baai", met ander woorde in die omgewing van die huidige Darling. Ds. Moorrees van Swartland het tydens die ringsitting verklaar daar bestaan geen rede om die versoek te weier nie. Die Ring sowel as die kerkraad het kommissies aangestel om die saak te ondersoek.
Stigting
duimnael|links|250px|J.J. Kotzé sr. van die plaas Lange Riet Vallei (later bekend as Langrietvlei), was een van die eerste twee ouderlinge van die gemeente. Sy nasate woon nog op die plaas.
Eerste leraar
duimnael|links|280px|Die gebou wat waarskynlik 25 gedien jaar lank het as kerkgebou vir die gemeente was op die hoek van Voortrekker- en Kerkstraat geleë, maar is gesloop toe Voortrekkerstraat later jare verbreed is.
Enkele leraars
In Ons gemeentelike feesalbum van 1952 gee die skrywer kort beskrywings van die leraars wat Hopefield in die eerste honderd jaar van die gemeente se bestaan gedien het. Ds. Neethling word beskryf as "innig vroom" en 'n man wie se "hart warm geklop het vir die armes, veral vir hulle sieleheil en opheffing deur onderwys". Ds. Steytler was "by uitstek 'n onderwysman". Ds. Brink "bearbei die gemeente vyftien jaar lank met ywer en toewyding waarop kennelike seën gerus het". Die vrug van ds. Alheit se bediening kan "ook vandag nog … alhier baie duidelik gesien word".
Marcus Vipsanius Agrippa
Biografie
Agrippa is tussen 23 Oktober en November 63-62 v.C. op 'n onbekende plek gebore. Sy pa was moontlik Lucius Vipsanius Agrippa. Hy het 'n ouer broer gehad wat se naam ook Lucius Vipsanius Agrippa was, en 'n suster met die naam Vipsania Polla. Die familie was nie prominent in die Romeinse openbare lewe nie. Agrippa was die skoonseun van Keiser Tiberius. Hy was die oupa van Caligula en die oupagrootjie van Nero.
Greenwich-meridiaan
Dagligbesparing
Die term “standaardtyd” word gewoonlik in die winter gebruik, teenoor dagligbesparing in die somermaande. Europese lande gebruik standaardtyd vir vyf maande van die jaar en die ander sewe maande volg hulle dagligbesparing.
Internasionale datumlyn
Die dagberekening is eenvoudig: indien jy die IDL van die weste na die ooste oorsteek, trek ’n mens een dag af en wanneer jy dit van oos na wes oorsteek, voeg jy een dag by. Die 180°-meridiaan is ook tydens die 1884-konferensie in Washington D.C. bepaal en die feit dat dit deur die ylbevolkte sentrale Stille Oseaan loop, het die praktiese sy daarvan maklik gemaak.
Guido Gezelle
Guido Pieter Theodorus Josephus Gezelle (Brugge, 1 Mei 1830 - 27 November 1899) was 'n Vlaamse Rooms-Katolieke priester, liriese digter, hekeldigter, taalkundige en vertaler. Hy is bekend om sy fynsinnige gedigte oor die natuur, sy beeldende taalgebruik en as virtuoos taalkunstenaar. O 't ruischen van het ranke riet en Het Schrijverke uit die digbundel Vlaamsche Dichtoefeningen (1858) is slegs twee van sy bekendste werke.
Leerlinge van Guido Gezelle
Tot die kring van leerlinge van Guido Gezelle word gereken: Hugo Verriest, Gustaaf Verriest, Karel De Gheldere, Karel Callebert en Eugeen Van Oye.
Schilderijen
-->
Mariner-program
Mariner 10
Die Mariner 10 ruimtetuig is gelanseer op 3 November 1973 en is die eerste ruimtetuig wat 'n swaartekragslinger baan gebruik het. Die ruimtetuig het versnel nadat dit onder die invloed van Venus se swaartekrag gekom het en is deur die swaartekrag in 'n ander rigting geslinger om Mercurius te bereik. Dit is ook die eerste ruimtetuig wat suksesvol naby twee planete verbygevlieg het en vir 33 jaar was dit die enigste ruimtetuig wat nabyfoto's van Mercurius geneem het. Status: Mariner 10 – Verlate in 'n heliosentriese wentelbaan.
Michiel Christiaan Vos
Bediening in Nederland
duimnael|regs|300px|Die ou NG kerkgebou op Tulbagh waar ds. Vos gepreek het.
Terug na Suid-Afrika
In 1799 het vier sendelinge van die Londense Sendinggenootskap in die Kaap aangekom, dr. J.T. van der Kemp, J.J. Kicherer, John Edmonds en William Edwards. Ds. Vos het hulle hartlik verwelkom. Die laaste twee, wat Engelse was, was nie georden nie, hulle kwalifikasies word nie genoem nie en hulle was waarskynlik ambagslui. Ds. Vos en dr. Van der Kemp het hulle dan ook oorhaastig op 26 Mei op Tulbagh me die handoplegging georden.
Vetplant
Die terme "vetplant" of "sukkulent" word dikwels gebruik, hoewel 'n goeie definisie eintlik ontbreek. Dit is dalk beter oor "sukkulensie" te praat as 'n eienskap wat 'n plant in seker mate kan besit. Een van die probleme is dat sukkelente in verskillende biome en habitatte kan voorkom.
Karlien van Jaarsveld
Karlien van Jaarsveld (21 Desember 1985, Paarl) is 'n Afrikaanse sangeres en skrywer. Haar debuutalbum, As die Gordyn Val, is in 2010 uitgereik. Sy was vroeër lid van die rockgroep Revolusie, maar het teen die einde van 2008 daaruit bedank.
Biografie
Sy het in 2005 saam met Bobby van Jaarsveld begin optree as sy kitaarspeler en agtergrondsangeres. Sy het ook 'n duet saam met Bobby gesing op sy eerste album. Karlien het omstreeks 2006 besluit om haar eie koers in te slaan en het toe 'n rockgroep gestig, Revolusie. Sy was die stigter en hoofsangeres van dié groep. Rockmusiek was altyd in haar bloed en sy het die twee jaar saam met Revolusie beskou as 'n uitstekende leerskool.
Vetplant
Von Willert probeer om 'n definisie te gee wat pleks van die verwantskap of die bioom op die fisiologie en anatomie van die plant gerig is:
Karlien van Jaarsveld
Pryse en benoemings
Karlien is in 2011 vir drie Huisgenoot Tempotoekennings benoem: waarvan sy beste nuweling gewen het.
Vetplant
Voorkoms
Brakgronde
Samsara
Etimologie en oorsprong
Saṃsāra is ’n Sanskrit-woord wat letterlik "deurgang" beteken; dit verwys na die baie vlakke van bestaan wat betrokke is in die siklus van die dood en hergeboorte.
In Sikhisme
In Sikhisme word geglo mense kry deur sy aksies hier en nou en interaksies met ander mense die kans om met Akal verenig te word. Deur die vyf "diewe" (Kaam, Krodh, Moh, Lobh en Hankaar) te beheer, kan hulle die toestand van die Gurmukh, of "Godgewilde", behaal in plaas van die Manmukh, of "selfgewilde".
Henry Armetta
Henry Armetta (4 Julie 1888 – 21 Oktober 1945) was 'n Amerikaanse akteur. Hy was bekend vir sy rolle in die rolprente The Devil's Brother (1933), Speed to Burn (1938), The Lady and the Mob (1939), en The Big Store (1941).
Byron Morrow
Byron Morrow (8 September 1911 – 11 Mei 2006) was 'n Amerikaanse akteur. Hy was bekend vir sy rolle in die rolprente 40 Guns to Apache Pass (1967) en Colossus: The Forbin Project (1970), en in die televisiereekse Star Trek (1966) en Black Sheep Squadron (1976).
Piet van Rooyen
Prosa
“Op soek na Witbooi” is ’n boek oor die Nama-leier Hendrik Witbooi. Witbooi is vir Swapo se vryheidstryd in Namibië ’n weerstandsfiguur en later nasionale ikoon wie se gesig op Namibië se dollarnoot verskyn. Hy lei die Namas in 1894 in ’n vryheidsoorlog teen die Duitse besetters van Namibië, maar word verslaan. Skaars tien jaar late kom hy egter weer in opstand teen die Duitsers, waarna hy in 1905 op die slagveld sterf. Sy dagboeke is in 1929 as deel van die Van Riebeeck-Vereniging se publikasies gepubliseer.
“Rodriguez” is volgens die skrywer op ware gebeure gegrond. Skerf Malan word as student gewerf vir Nasionale Intelligensie en hy neem die identiteit aan van Rodriguez, ’n Portugese Angolees met ’n militêre verlede. Onder hierdie dekmantel word hy na Mosambiek gestuur om die bevrydingsgroep Renamo te infiltreer. Sy lewe is deurgaans in gevaar, want die rebelle sal hom onmiddellik doodmaak as hulle uitvind wie hy werklik is. Generaal Dhlakama en sy troepe onderwerp hom aan ’n aantal toetse om sy lojaliteit te toets, wat hy almal slaag. Hy slaag onder andere die uitmergelende staptog na die toermalynmyne (waar vier Russe koelbloedig tereggestel word), oorleef malaria en slaag die konfrontasie met die sangoma Samatsinga. So ontwikkel hy van totale buitestaander tot vertroueling en oënskynlik hooggeagte leiersfiguur. Die lewe in die bos is egter sieldodend omdat hulle lank moet wag om met die vyand te doen te kry en dit laat die fokus val op die onderlinge verhoudings tussen die manne, die magspeletjies wat gespeel word en die wedywering om die bevelvoerder se guns te wen. Verraad is oral en word op alle vlakke gepleeg, met almal slegs pionne in die hande van die maghebbers. Die ontknoping is verrassend en bevredigend.
Anchieta se Kobra
Anchieta se kobra (Naja anchietae) is 'n slang wat voorkom in die noorde van Namibië, die suide van Angola, die noorde van Botswana, die weste van Zambië en Zimbabwe en die suide van die Demokratiese Republiek van die Kongo. In Engels staan die slang bekend as Anchieta's cobra.
Geenhoringvis
Identifikasie
Die vis word tot 50 cm lank en die lyf is bruin tot blou-grys aan die bokant terwyl die onderkant liggeel is. Die stert is blou en daar is swart strepe op die wange wat strek tot by die kieuedeksel. Die vis kan sy kleur verander na ligblou.
Edgar Lungu
Lungu is vir 'n volle presidensiële termyn verkies tydens die verkiesing in Augustus 2016, nadat hy Hichilema weereens naelskraaps verslaan het. Hichilema het aanvanklik die uitslag van die verkiesing betwis en 'n saak by die konstitusionele hof aanhangig gemaak om die uitslag tersyde te stel. Op 5 September het die hof die saak egter van die hand gewys. Lungu is op 13 September 2016 vir sy eerste volle termyn ingehuldig. Hy verloor die presidensiële verkiesing van 2021 vir die jarelange teenstander Hakainde Hichilema.
Kitchener, Ontario
Tot by die jaar 1916 het Kitchener, wat in die vroeë 19de eeu deur Mennoniete uit Pennsylvanië gestig is, as Berlin bekend gestaan en was 'n belangrike sentrum van Duitse immigrante. Tydens die Eerste Wêreldoorlog is die naam van die stad ter ere van generaal Horatio Herbert Kitchener gewysig tot Kitchener. Die stad word nog steeds deur 'n sterk Duitse invloed gekenmerk en pronk met die grootste Oktoberfest buite Duitsland en die Christkindl Market, 'n gewilde kersfeesmark.
Ekonomie van Andorra
Statistiek
in vergelyking met die wêreld: 163
Inflasiekoers (verbruikerspryse): 3,9% (2007)
in vergelyking met die wêreld: 59
inkomste: $496,9 miljoen
Industriële produksiegroei: N/B%
Elektrisiteit- produksie volgens bron:
Michael Sata
Michael Charles Chilufya Sata (6 Julie 1937 - 28 Oktober 2014) was 'n Zambiese politikus wat van 23 September 2011 tot sy dood op 28 Oktober 2014 die vyfde president van Zambië was. Sata was onder president Frederick Chiluba 'n minister gedurende die negentigerjare as deel van die Movement for Multiparty Democracy- (MMD) regering.
Olimpiese Winterspele 1984
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Ekonomie van Andorra
Statistiek
ander: 60% ingevoer vanaf Spanje
Olimpiese Winterspele 1984
Getal medaljes
vertoon lande, wat ten minste een goue medalje gewen het.
vertoon lande, wat ten minste een silwer medalje gewen het.
vertoon lande, wat nie aan die Olimpiese Winterspele 1984 deelgeneem het nie.
Ekonomie van Andorra
Statistiek
Invoere: $1,789 miljard (2007)
in vergelyking met die wêreld: 154
Coy Stewart
Coy Stewart is 'n Amerikaanse akteur. Hy is bekend vir sy rolle in die televisiereekse Are We There Yet? (2010), Agents of S.H.I.E.L.D. (2013), en Bella and the Bulldogs (2015).
Chang Taek-sang
Chang Taek-sang (Koreaans: 장택상, 22 Oktober 1893 - 1 Augustus 1969) was 'n Suid-Koreaanse politikus en polisieman. Hy was die minister van buitelandse sake (1948) en die 3de Eerste Minister van Suid-Korea (1952).